CELEX: C2004/201/18
Language: sk
Date: 2004-08-07 00:00:00
Title: Vec C-230/04: Žaloba podaná 2. júna 2004: Komisia európskych spoločenstiev proti Francúzskej republike

7.8.2004   
            
            
               SK
            
            
               Úradný vestník Európskej únie
            
            
               C 201/9
            
         Žaloba podaná 2. júna 2004: Komisia európskych spoločenstiev proti Francúzskej republike
   (Vec C-230/04)
   (2004/C 201/18)
   Komisia európskych spoločenstiev, v zastúpení: G. Rozet, ktorý si zvolil adresu na doručovanie v Luxemburgu, podal 2. júna 2004 na Súdny dvor Európskych spoločenstiev žalobu proti Francúzskej republike.
   Komisia európskych spoločenstiev navrhuje, aby Súdny dvor:
   
               —
            
            
               vyslovil, že neumožnením započítania praxe a odpracovaných rokov vo verejnom sektore v inom členskom štáte štátnym príslušníkom spoločenstva, ktorí vykonávajú práce vo verejnom záujme vo francúzskom nemocničnom zariadení, Francúzska republika si nesplnila povinnosti, ktoré jej vyplývajú z článku 39 ES a z článku 7 nariadenia Rady (EHS) č. 1612/68 z 15. októbra 1968 o slobode pohybu pracovníkov v rámci spoločenstva (1);
            
         
               —
            
            
               zaviazal Komisiu nahradiť trovy konania.
            
         Žalobné dôvody a hlavné tvrdenia
   Členské štáty sú povinné započítavať odpracované obdobie migrujúcim pracovníkom v oblasti pracovnej činnosti porovnateľnej v inom členskom štáte pre účely náboru, platového zaradenia a určenia ich odpracovaných rokov v rámci vlastného výkonu prác vo verejnom záujme za rovnakých podmienok aké sa uplatňujú pre odpracované roky a odbornú prax získané v ich vlastných systémoch. Francúzska platná úprava neumožňuje započítanie praxe a odpracovaných rokov vo verejnom sektore iného členského štátu štátnym príslušníkom spoločenstva, ktorí vykonávajú práce vo verejnom záujme vo francúzskom nemocničnom zariadení.
   
      (1)  Ú. v. ES L 257, z 19.10.1968, s. 2.